Държавен вестник, бр. 37, 2019 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  37
ПОСТАНОВЛЕНИЕ № 103
ОТ 2 МАЙ 2019 Г.
за одобряване на допълнителен трансфер 
за Университета за национално и световно 
стопанство – София, за 2019 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителен транс­
фер в размер 7 500 000 лв. чрез бюджета на 
Министерството на образованието и науката 
за 2019 г. за Университета за национално 
и световно стопанство (УНСС) – София, 
за собствения принос на УНСС по дого­
вор за безвъзмездна финансова помощ 
за изпълнение на проектно предложение 
BG16RFOPOO1-3.003-0005 „Нов учебен корпус 
на УНСС в гр. София“ и за други съпътства­
щи разходи.
(2) Средствата по ал. 1 да се осигурят 
чрез преструктуриране на разходите и/или 
трансферите по централния бюджет за 2019 г.
Чл. 2. Министърът на образованието и 
науката да извърши съответните промени 
по бюджета на Министерството на образо­
ванието и науката за 2019 г. и да уведоми 
министъра на финансите.
Чл. 3. Министърът на финансите да извър­
ши налагащите се промени по централния 
бюджет за 2019 г.
Заключителни разпоредби
§ 1. Постановлението се приема на осно­
вание чл. 109, ал. 3 от Закона за публичните 
финанси.
§ 2. Изпълнението на постановлението 
се възлага на министъра на образованието 
и науката и на ректора на Университета за 
национално и световно стопанство – София.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
3368
ПОСТАНОВЛЕНИЕ № 104
ОТ 2 МАЙ 2019 Г.
за изменение и допълнение на Наредбата 
за условията и реда за осъществяване на 
мерки за предотвратяване изоставянето 
на деца и настаняването им в институции, 
както и за тяхната реинтеграция, приета 
с Постановление № 181 на Министерския 
съвет от 2003 г. (ДВ, бр. 74 от 2003 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 2 се правят следните изменения 
и допълнения:
1. В ал. 2 думите „реинтеграция на детето 
в семейството“ се заменят с „подкрепа на 
семейството и детето при реинтеграция“, 
а думите „за отглеждане и възпитание на 
детето“ се заменят с „и потребностите на 
детето“.
2. Създава се ал. 4:
„(4) Дирекция „Социално подпомагане“ 
ежегодно, до края на месец януари, предос­
тавя на Комисията за детето по чл. 20а от 
Закона за закрила на детето писмен доклад 
за случаите по предотвратяване изоставянето 
на деца и настаняването им в специали­
зирани институции и по реинтеграция за 
предходната година, които са приключили 
неуспешно, включително причините за това, 
в съответствие с изискванията на Закона за 
защита на личните данни и чл. 11а от Закона 
за закрила на детето.“
§ 2. В чл. 3 ал. 1 се изменя така:
„(1) Мерките по чл. 2 се планират и про­
веждат от дирекция „Социално подпомагане“ 
по настоящия адрес на детето координирано 
и в сътрудничество с дирекция „Социално 
подпомагане“ по местопребиваване на ро­
дителите.“
§ 3. В чл. 4 се правят следните изменения 
и допълнения:
1. Точка 1 се изменя така:
„1. при постъпил сигнал за дете в риск 
от изоставяне или при подадено заявление 
в дирекция „Социално подпомагане“ за 
настаняване на дете в специализирана ин­
ституция;“.
2. В т. 2 думите „в специализирана ин­
ституция“ се заменят с „по чл. 26 от Закона 
за закрила на детето“.
3. Точка 5 се изменя така:
„5. установени увреждания или тежки 
заболявания и/или отклонения при родител 
или при член от семейството;“.
4. Точки 6 и 7 се отменят.
5. В т. 8 след думата „увреждане“ се до­
бавя „и/или отклонения в здравословното 
състояние или развитие и родителите имат 
затруднения да отговорят на специфичните 
му потребности“.
§ 4. В чл. 5, т. 3 думите „7-дневен срок“ 
се заменят със „срок до 24 часа“.
§ 5. В чл. 6 се правят следните изменения 
и допълнения:
1. В т. 2 думите „не е омъжена“ се заменят 
със „сама отглежда друго дете/деца“.
2. В т. 4 думите „психически смущения 
и/или проблеми в общуването“ се заменят с 
„рисково поведение за здравето или живота 
на детето или е с алкохолна или наркотична 
зависимост“.
3. В т. 7 след думата „увреждане“ се до­
бавя „и/или отклонения в здравословното 
състояние или развитие“.
§ 6. В чл. 9 се правят следните изменения 
и допълнения: